CHILDRENS DAY CELEBRATED IN APEEJAY SCHOOL GREATER NOIDA – GRENONEWS
एपीजे ने मनाया ‘ बाल दिवस ‘
November 14, 2017 GRENONEWS TEAM APEEJAY SCHOOL GREATER NOIDA, CHILDRENS DAY, school news
ग्रेटर नोएडा : आज 14 नवम्बर को एपीजे इंटरनैशनल विद्यालय के प्रांगण में कक्षा नर्सरी से बारहवीं तक के बच्चों ने ‘बाल दिवस’ बहुत ही धूमधाम से मनाया | इस अवसर पर अध्यापकों ने विद्यार्थियों के साथ विभिन्न प्रकार के खेल खेले जैसे – क्रिकेट ,बास्केट बॉल , टीम बिल्डिंग इत्यादि | क्रिकेट पूरे नियमों के साथ खेला गया | रेफरी श्री उपेन्दर शर्मा ने टॉस उछाला और अध्यापकों ने टॉस जीता और उन्होंने बेटिंग की | दस ओवर का मैच खेला गया जिसमें हमेशा की तरह विद्यार्थियों ने बाजी मार ली | कक्षा नर्सरी से पांचवी तक के बच्चों ने कूंफू पांडा -3 फिल्म का भरपूर आनंद उठाया और संगीत की धुनों पर जमकर थिरके | बाल दिवस का मजा तब और भी दुगुना हो गया जब बच्चों को पता चला कि जी डी गोयंका में हो रहे फुटबॉल टूर्नामेंट में दूसरा स्थान प्राप्त किया |
अंत में विद्यालय की प्रधानाचार्या श्रीमती यशिका भारद्वाज ने बताया कि बच्चे किसी भी मजबूत राष्ट्र की नींव की ईंट होते है। बच्चे छोटे होते हैं किन्तु राष्ट्र में सकारात्मक परिवर्तन करने की क्षमता रखते हैं। वे आने वाले कल के जिम्मेदार नागरिक हैं क्योंकि देश का विकास उन्हीं के हाथों में है। बाल दिवस उत्सव उन अधिकारों की भी याद दिलाता है, जो बच्चों के लिए बनाये गए हैं और उनसे बच्चे लाभान्वित हो भी रहे हैं, या नहीं। बच्चे कल के नेता हैं इसलिए उन्हें अपने अभिभावकों, शिक्षकों और परिवार के अन्य सदस्यों से आदर, विशेष देख-रेख और सुरक्षा की आवश्यकता है।
← जी.डी गोयनका पब्लिक स्कूल में बाल दिवस की धूम
लिटिल एंलजल्स प्ले स्कूल: नन्हें बच्चों ने अपने प्रिय चाचा नेहरू को अपने अंदाज में किया याद →